LA PARTICIPACIÓ CIUTADANA, CLAU PER A L'ELABORACIÓ DEL PLA URBÀ D'ACTUACIÓ MUNICIPAL D'ALAQUÀS
27/10/2021

# LA PARTICIPACIÓ CIUTADANA, CLAU PER A L'ELABORACIÓ DEL PLA URBÀ D'ACTUACIÓ MUNICIPAL D'ALAQUÀS

*   27/10/2021
*   [Ajuntament](/categoria/2/0/ajuntament)
*   [Imprimir](#)
*   Compartir
*    https://www.alaquas.org/documento.asp?id\_do=20114

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20114%2F0&title=Ajuntament%20d%27Alaqu%C3%A0s.%20Premsa.LA%20PARTICIPACI%C3%93%20CIUTADANA%2C%20CLAU%20PER%20A%20L%27ELABORACI%C3%93%20DEL%20PLA%20URB%C3%80%20D%27ACTUACI%C3%93%20MUNICIPAL%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20114/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/20114/28102021img_2119_Form_4.jpg)](https://www.alaquas.org/ficheros/documentos/2021/2/20114/28102021img_2119_Form_10.jpg "<a href='https://www.alaquas.org/ficheros/documentos/2021/2/20114/28102021img_2119_Form_10.jpg' target=_blank><i class='fa fa-external-link' aria-hidden='true'></i>.LA PARTICIPACIÓ CIUTADANA, CLAU PER A L'ELABORACIÓ DEL PLA URBÀ D'ACTUACIÓ MUNICIPAL D'ALAQUÀS</a>")

El Castell d'Alaquàs va acollir ahir un taller de participació en el qual les persones assistents van realitzar propostes de millora que serviran per a l'elaboració d'aquest document estratègic

L’elaboració del Pla Urbà d’Actuació Municipal d’Alaquàs (PUAM) continua en marxa. El Castell d’Alaquàs va acollir ahir dimarts 26 d’octubre un taller de participació obert a tota la ciutadania amb l’objectiu de realitzar propostes de millora que serviran com a base per a l’elaboració d’aquest document de caràcter estratègic local que ha de definir les línies d’actuació del municipi per a l’última década, amb l’objectiu d’incorporar els objectius de desenvolupament sostenible establits per l’Agenda 2030 i les prioritats futures respecte a obres i serveis en l’agenda urbana municipal.

En la sessió van estar presents l’Alcalde d’Alaquàs, Toni Saura, el Regidor d’Urbanisme, Jaime Marqués, el Regidor de Cultura, Fran Evangelista i la Regidora de Comerç, Sandra Conde. El primer edil va agrair la participació de les persones assistents i va destacar la importància de formar part de manera activa i enriquir aquest pla que marcarà les línies d’actuació futures i donarà resposta a les necessitats ciutadanes.

La primera acció per a la redacció del PUAM es va iniciar el passat mes de setembre a través d’una enquesta en línia oberta a totes les persones. Els resultats d’aquest sondeig han servit per a l’elaboració d’un diagnòstic que ha permés analitzar quines són les necessitats i els problemes de la ciutadania en els diferents àmbits de l’àrea urbana: urbanístic, socioeconòmic, infraestructures públiques, medioambiental, educatiu, esportiu, igualtat i accessibilitat.

Aquesta fase de participació pública va continuar ahir amb un taller de participació celebrat al Castell d’Alaquàs en el qual les persones, distribuïdes en grups, van aportar propostes i van explicar de primera mà els seus problemes i necessitats amb l’objectiu de contribuir amb l’elaboració d’aquest pla de millora per a Alaquàs. Aquesta fase continuarà demà amb una sessió de participació amb el Consell de Xiquetes i Xiquets d’Alaquàs amb la qual es pretén recopilar les necessitats del públic infantil i aprofundir en el diagnòstic inicial.

Una vegada finalitze aquesta fase de participació pública començarà la definició d’objectius i la implementació d’aquest pla que té com a finalitat dissenyar un municipi més habitable, just, inclusiu, saludable, intel·ligent i sostenible.